31997R0143
L 025/13
JURNALUL OFÍCIAL AL UNIUNII EUROPENE
REGULAMENTUL (CE) NR. 143/97 AL COMISIEI
din 27 ianuarie 1997
privind a treia listă de substanțe prioritare prevăzută de Regulamentul (CEE) nr. 793/93 al Consiliului
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 793/93 al Consiliului din 23 martie 1993 privind evaluarea și controlul riscurilor prezentate de anumite substanțe existente (1), în special articolele 8 și 10,
întrucât Regulamentul (CEE) nr. 793/93 menționează un sistem de evaluare și control al riscurilor prezentate de anumite substanțe existente și întrucât, pentru a se opera evaluarea riscurilor prezentate de aceste substanțe, trebuie identificate substanțele prioritare care necesită atenție;
întrucât, în consecință, articolul 8 din Regulamentul (CEE) nr. 793/93 cere Comisiei să stabilească o listă cu substanțele prioritare; întrucât articolul 8 indică și factorii de luat în considerare la elaborarea respectivei liste;
întrucât articolul 10 din Regulamentul (CEE) nr. 793/93 preconizează că, pentru fiecare substanță din lista prioritară, responsabilitatea evaluării revine unui stat membru și întrucât alocarea substanțelor trebuie să asigure o repartizare echitabilă a sarcinilor între statele membre;
întrucât prima și a doua listă prioritară au fost adoptate prin Regulamentele (CE) nr. 1179/94 din 25 mai 1994 (2) și nr. 2268/95 din 27 septembrie 1995 (3) ale Comisiei;
întrucât dispozițiile prezentului regulament sunt în conformitate cu avizul comitetului instituit în temeiul articolului 15 din Regulamentul (CEE) nr. 793/93,
ADOPTĂ PREZENTUL REGULAMENT:
Articolul 1
(1) A treia listă de substanțe prioritare preconizată la articolul 8 alineatul (1) din Regulamentul (CEE) nr. 793/93 al Consiliului este inclusă în anexa la prezentul regulament.
(2) Această listă de substanțe prioritare indică și statul membru care este răspunzător pentru fiecare dintre aceste substanțe.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și este direct aplicabil în toate statele membre.
Adoptat la Bruxelles, 27 ianuarie 1997.